open-index/open-wikipedia-markdown huggingface dataset:
বহিঃত্বক (প্রাণিবিজ্ঞান)

thumb|250px|বহিঃত্বক (Epidermis) ও অন্তঃত্বক (Dermis)
**বহিঃত্বক** হচ্ছে প্রাণীদেহের সবচেয়ে বাইরের অংশ যা বিশেষ কোষগুচ্ছ দ্বারা গঠিত। ইউমেটাজোয়ার ঊর্ধ্বে সকল প্রাণীর দেহ আবরণ হিসেবে বহিঃত্বক বিদ্যমান। ইংরেজিতে একে *এপিডার্মিস* বা *ইপিডার্মিস* বলে। বহিঃত্বক সাধারণত এপিথেলিয়াম নাম কোষগুচ্ছ দ্বারা আবৃত।

বহিঃত্বক প্রাণীভেদে একস্তর থেকে বহুস্তরের হতে পারে। কোন কোন প্রাণীর বহিঃত্বক নির্দিষ্ট সময় পর পর পরিবর্তিত হয়, যেমন- সরীসৃপ। বিভিন্ন প্রাণীর বহিঃত্বক থেকে মিউকাস নিঃসৃত হয়। কোন কোন প্রাণীর বহিঃত্বক আবার পালক, আঁশ, লোম ইত্যাদি দ্বারা আবৃত থাকে।

## তথ্যসৃত্র

বিষয়শ্রেণী:টিস্যু
বিষয়শ্রেণী:ত্বক
বিষয়শ্রেণী:প্রাণি শারীরস্থান
নোবেল পুরস্কার বিজয়ী নারীদের তালিকা

**নোবেল পুরস্কার বিজয়ী নারীদের তালিকায়** () আলফ্রেড নোবেলের স্মৃতিতে নোবেল পুরস্কার এবং অর্থনৈতিক বিজ্ঞানে Sveriges Riksbank পুরস্কার 1901 থেকে 2023 সালের মধ্যে 65 বার নারীদের দেওয়া হয়েছে। শুধুমাত্র একজন মহিলা, মেরি কুরি, দুবার পদার্থবিজ্ঞানে নোবেল পুরস্কার এবং 1903 সালে নোবেল পুরস্কার পেয়েছেন। রসায়নে পুরস্কার 1911। এর মানে হল যে 1901 থেকে 2023 সালের মধ্যে মোট 64 জন মহিলা নোবেল পুরস্কার পেয়েছেন। নোবেল পুরস্কার লাভ করেছেন; যেখানে পুরুষদের নোবেল পুরস্কার প্রাপ্তির সংখ্যা ৮১৫ জন।

## পদার্থ

৩. ২০১৮- ডোনা দিও স্ট্রিকল্যাণ্ড (কানাডা)-তিনি লেজার রশ্মির বিজ্ঞানের ক্ষেত্রে অগ্রণী "চাপার্ড পালস এমপ্লিফিকেশন" এর উন্নয়ন ঘটানোর জন্য জেরার মুরুর সাথে যুগ্মভাবে নোবেল অর্জন করেন।

## রসায়ন

## চিকিৎসাবিদ্যা

## সাহিত্য
সাহিত্যে ২০২২ সাল পর্যন্ত নোবেল জয়ী   নারীর সংখ্যা ১৭ জন। সাহিত্যে নোবেলজয়ী প্রথম নারী সুইডেনের সেলমা রেগারলেফ(১৯০৯)। সর্বশেষ সাহিত্যে নোবেলজয়ী নারী হলেন দক্ষিণ কোরিয়ার হ্যান ক্যাং (২০২৪)।

## শান্তি

#২০১৮- নাদিয়া মুরাদ বাসে তাহা (ইরাক)- যৌন নিপীড়নের বিরুদ্ধে দাঁড়ানো ও "নাদিয়াস ইনিসিয়েটিভ" গঠনের জন্য যুগ্মভাবে (ডেনিস মুকওয়েগে এর সাথে) শান্তিতে নোবেল পুরস্কার লাভ করেন।

## অর্থনীতি
১। ইলিনর ওসট্রম

২। ক্লডিয়া গোল্ডিন(২০২৩)

## তথ্যসূত্র

বিষয়শ্রেণী:নোবেল বিজয়ী নারী
বিষয়শ্রেণী:নোবেল বিজয়ীদের তালিকা
বিষয়শ্রেণী:নারীদের তালিকা
অক্ষ (জীববিজ্ঞান)

[ডান|থাম্ব|200px|[বুনো টার্কি|বুনো টার্কির পালকের কালো অক্ষ]]
থাম্ব|অক্ষকে কেন্দ্র করে একগুচ্ছ ফুল
জীববিজ্ঞানে অক্ষ বলতে একটি নির্দিষ্ট ধারক বা দণ্ডকে বোঝায়। প্রাণীবিজ্ঞানের চেয়ে উদ্ভিদবিজ্ঞানে অক্ষ শব্দটি বেশি ব্যবহৃত হয়।

## প্রাণীবিজ্ঞানে অক্ষ
মেরুদণ্ডী প্রাণীতে অক্ষ বলতে মূলত মেরুদণ্ডকে বোঝায়। কারণ মেরুদণ্ড বক্ষাস্থিচক্রকে ধারণ করে এবং শ্রোণীচক্রের সাথে যুক্ত থাকে। এছাড়া পালকের বার্বসমূহের মধ্যবর্তী দণ্ডকে অক্ষ বলে। অক্ষ সাইটোপ্লাজম দিয়ে পূর্ণ থাকে।

## উদ্ভিদবিজ্ঞানে অক্ষ
[থাম্ব|[ফার্ন|ফার্নের যৌগিকপত্র ও তার অক্ষ]]
উদ্ভিদের ক্ষেত্রে কোন যৌগিক গঠনের মধ্যবর্তী দণ্ডকে অক্ষ বলে। কোন একটি যৌগিক পত্রের মধ্যবর্তী দণ্ডকেও অক্ষ বলা হয়॥ আবার গুচ্ছ পুষ্পের ধারককেও অক্ষ বলে। ফসলের শিষের ধারকও অক্ষ নামে পরিচিত।

## আরও দেখুন
* মেরুদণ্ডী প্রাণী

## তথ্যসূত্র

বিষয়শ্রেণী:মেরুদণ্ডী প্রাণীর শারীরতত্ত্ব
বিষয়শ্রেণী:উদ্ভিদের শারীরতত্ত্ব
বিষয়শ্রেণী:উদ্ভিদ অঙ্গসংস্থানবিদ্যা
কন্টেন্ট ম্যানেজমেন্ট সিস্টেম

থাম্ব|HiGgddyiuygg
**কন্টেন্ট ম্যানেজমেন্ট সিস্টেম** (সিএমএস) হলো একটি কম্পিটার প্রোগ্রাম (ওয়েব) যার মাধ্যমে একটি ওয়েবসাইটের বিভিন্ন কন্টেন্ট (লেখা, ছবি, অডিও, ভিডিও ইত্যাদি) সম্পাদনা, প্রকাশ ও পরিবর্তন করা হয়। এই ধরনের সিস্টেমে সাধারণত আগেই কিছু প্রোসিডিওর বা ফাংশন লেখা থাকে যেগুলো পরিবর্তন করে কোনো ওয়েবসাইট তৈরি করা যায়। বিশাল ও জটিল কোড লেখার ধারণা থেকে বেরিয়ে এসে ওয়েবসাইট ডেভেলপমেন্ট প্রক্রিয়া সহজ করার জন্য সিএমএস তৈরি করা হয়েছে।

১৯৯০ সালের দিকে প্রথম কন্টেন্ট ম্যানেজমেন্ট সিস্টেমের ধারণা প্রকাশ পায়।

## জনপ্রিয় কন্টেন্ট ম্যানেজমেন্ট সিস্টেম
কয়েকটি জনপ্রিয় কন্টেন্ট ম্যানেজমেন্ট সিস্টেম বা সিএমএস এর নামঃ
ওয়ার্ডপ্রেস, জুমলা, ম্যাজেন্টা, পিএইচপি-নুক ইত্যাদি।

## আরও দেখুন

* এইচটিএমএল
* ল্যাম্প
* উইকি

## তথ্যসূত্র

## বহিঃসংযোগ

* 

বিষয়শ্রেণী:মুক্ত সফটওয়্যার
বিষয়শ্রেণী:বিষয়বস্তু ব্যবস্থাপনা সিস্টেম
বিষয়শ্রেণী:তথ্য ব্যবস্থা
বিষয়শ্রেণী:ওয়েবসাইট ব্যবস্থাপনা
মো ইয়ান

থাম্ব|সাহিত্যে নোবেল পুরস্কার কনফারেন্সে মো ইয়ান, স্টকহোম, ২০১২ সাল
**গুয়ান মোয়ে** (; জন্ম: ১৭ ফেব্রুয়ারি ১৯৫৫) চীনা ঔপন্যাসিক এবং ছোটগল্প লেখক। তবে, তিনি তার ডাক নাম ***মো ইয়ান*** নামেই সমধিক ও বৈশ্বিকভাবে পরিচিত হয়ে আছেন। মার্কিন যুক্তরাষ্ট্রভিত্তিক টাইম সাময়িকীতে ডোনাল্ড মরিশন নামীয় এক প্রতিবেদক তাকে সবচেয়ে জনপ্রিয় ও নিষিদ্ধবিহীন লেখক হিসেবে উল্লেখ করেন এবং বিশ্বব্যাপী চীনা গ্রন্থস্বত্ত্ব লঙ্ঘনকারী লেখকদের চেয়ে ব্যতিক্রমরূপে বর্ণনা করেছেন। তাকে ফ্রাঞ্জ কাফকা অথবা জোসেফ হেলারের চীনের প্রত্যুত্তর হিসেবেও বিবেচনা করা হয়।

## প্রারম্ভিক জীবন
১৯৫৫ সালে মো ইয়ান শানতুং প্রদেশের ডালন শহরের গাওমি কাউন্টিতে কৃষক পরিবারে জন্মগ্রহণ করেন। এ ডালন শহরকে তিনি তার উপন্যাসে নর্থ-ইস্ট টাউনশীপ নামে উল্লেখ করেছেন। সাংস্কৃতিক বিপ্লবের সময় তিনি বিদ্যালয় ত্যাগ করে কারখানায় কাজ নেন। কারখানাটি পেট্রোলিয়াম উৎপাদনে ব্যবহৃত হতো। সাংস্কৃতিক বিপ্লবের পর তিনি পিপলস লিবারেশন আর্মিতে যোগ দেন। সৈনিকজীবন শুরুর পর তিনি ১৯৮১ সাল পর্যন্ত একাধারে লিখতে থাকেন। তিন বছর পর তিনি সেনাবাহিনীর সাংস্কৃতিক প্রতিষ্ঠানের বিভাগে শিক্ষকতার পদে অধিষ্ঠিত হন। ১৯৯১ সালে বেইজিং নর্মাল ইউনিভার্সিটিতে সাহিত্যে স্নাতকোত্তর ডিগ্রী অর্জন করেন।

## সাহিত্য কর্ম
*মো ইয়ান* শব্দগুচ্ছের চীনা ভাষায় অর্থ হচ্ছে *কথা বলো না*। এটি তার ডাক নাম। জাতীয় মানবাধিকার কমিশনের সভাপতি জিম লিচের সাথে এক সাক্ষাৎকারে তিনি এ নামকরণ প্রসঙ্গে বলেছেন যে শৈশবে তার বাবা-মা ১৯৫০-এর দশকে চীনের রাজনৈতিক আন্দোলনের সময়ে বাইরে কোন কথা বলতেন না।

পুনর্গঠন এবং জাগরণের সময়ে চীনা ভাষায় কয়েক ডজন ছোট গল্প এবং উপন্যাস প্রকাশের মাধ্যমে লেখক হিসেবে আবির্ভূত হন। তার প্রথম উপন্যাস 'ফলিং রেইন অন এ স্প্রিং নাইট' ১৯৮১ সালে প্রকাশ করেন। অনেক উপন্যাসই পূর্ব এশিয়ান ভাষাবিশারদ ও নটরড্যাম বিশ্ববিদ্যালয়ের অধ্যাপক হাওয়ার্ড গোল্ডব্লাটের সহায়তায় ইংরেজিতে অনূদিত হয়ে প্রকাশিত হয়।

## নোবেল পুরস্কারপ্রাপ্তি
১১ অক্টোবর, ২০১২ সালে সুইডিশ একাডেমি মো ইয়ানের নাম ঘোষণা করে। সাহিত্যে নোবেল পুরস্কার প্রদানে 'তার সাহিত্যকর্মে রূপকথা, লোকগাঁথা, ইতিহাস এবং সমসাময়িক ঘটনাকে অলীক বাস্তবতার মাধ্যমে উপস্থাপনের অসাধারণ ক্ষমতাকে স্বীকৃতি দেয়া হয়েছে'। ৫৭ বছর বয়সে তিনি এই পুরস্কার পান। এর ফলে ১০৯তম ব্যক্তি হিসেবে তিনি সাহিত্যে নোবেল পুরস্কার পেয়েছেন। এছাড়াও চীনের মূল ভূ-খণ্ডের অধিবাসী হিসেবে তার প্রথম এ পুরস্কারপ্রাপ্তি। তার পূর্বে ২০০০ সালে চীনে জন্মগ্রহণকারী ফ্রান্সের অধিবাসী গাও জিংজিয়ান পুরস্কার লাভ করেছিলেন। সুইডিশ একাডেমির প্রধান পিটার ইংলান্ড বলেছেন, নোবেল পুরস্কার প্রাপ্তির খবর শুনে মো ইয়ান খুবই আনন্দিত এবং উৎফুল্ল হয়েছেন। এ সংবাদ গ্রহণের সময় তার সাথে নিজ বাড়ীতে পিতাও ছিলেন।

## তথ্যসূত্র

## আরো পড়ুন
* *A Subversive Voice in China: The Fictional World of Mo Yan*. Shelley W. Chan. (Cambria Press, 2011).
* *Chinese Writers on Writing* featuring Mo Yan. Ed. Arthur Sze. (Trinity University (Texas)#Trinity University Press, 2010).

## বহিঃসংযোগ

* Novelist Mo Yan Takes Aim with 41 Bombs (China Daily 27 June 2003)
* VÍDEO prize movie of Mo Yan  

বিষয়শ্রেণী:১৯৫৫-এ জন্ম
বিষয়শ্রেণী:নোবেল বিজয়ী সাহিত্যিক
বিষয়শ্রেণী:চীনা শিক্ষাবিদ
বিষয়শ্রেণী:জীবিত ব্যক্তি
বিষয়শ্রেণী:মাও দুন সাহিত্য পুরস্কার বিজয়ী
বিষয়শ্রেণী:২০শ শতাব্দীর চীনা ঔপন্যাসিক
বিষয়শ্রেণী:২০শ শতাব্দীর চীনা ছোটগল্পকার
বিষয়শ্রেণী:২১শ শতাব্দীর চীনা ঔপন্যাসিক
বিষয়শ্রেণী:২১শ শতাব্দীর চীনা ছোটগল্পকার
ডাকটিকিট

**ডাকটিকিট** একখন্ড কাগজ যা ডাক মাসুল হিসেবে ব্যবহৃত হয়। নানা বর্ণের এই ডাকটিকিট গুলোতে ফুটে ওঠে দেশের ইতিহাস ঐতিহ্য, সংস্কৃতি, বরেণ্য ব্যক্তিত্ব, ইত্যাদি বিষয় ফুটে ওঠে। প্রতিটি দেশের ডাক ব্যবস্থায় ডাকটিকিটের ব্যবহার আছে। তাই প্রতি বছর প্রচুর পরিমাণ ডাকটিকেট প্রকাশ পায়। বিশেষ বিশেষ দিনকে স্বরন করে রাখার জন্য ডাকটিকিট প্রকাশ করে থাকে ডাক বিভাগ গুলো।
ডাকটিকিট গুলো সাধারণত চারকোনা বা বক্স আকৃতির হয়ে থাকে। তবে ত্রিকোনাকার,গোলাকার,স্টার আকৃতির, সহ বিভিন্ন আকৃতির ডাকটিকিট পাওয়া যায়। ডাকটিকিট গুলো সাধারণত কাগজের তৈরী হয়ে থাকে। কিন্তু কাঠের ফাইবার,সিনথেটিক কাপড় ইত্যাদির ডাকটিকিট ও পাওয়া যায়। অনেক ডাকটিকিটের উপর বিভিন্ন মনিষীর ছবি ছাপা থাকে।
## আবিষ্কার
বৃটেনের রোল্যান্ড হিলকে ডাকটিকিটের জনক বলা হয়। ১৮৩৭ সালের কথা, সে সময় প্রেরককে নয় প্রাপককেই ডাক মাশুল দিতে হত। চিঠির পাতার সংখ্যার ওপর ভিত্তি করে ডাক মাশুল নির্ধারিত হত। প্রাপক অনেক সময় বিভিন্ন টালবাহানা করে ডাক মাশুল দিতে চাইতো না। এসব অসুবিধা দূর করতে রোল্যান্ড হিল ডাক বিভাগের সংস্কারে বিভিন্ন প্রস্তাব আনেন, যার অন্যতম ছিল ডাকটিকিটের প্রচলন।
 
১৮৪০ সালে তাঁর প্রস্তাবানুসারেই প্রাপকের পরিবর্তে প্রেরক কর্তৃক ডাকমাশুল দেবার রীতি প্রবর্তন করা হয়। ওজনের ভিত্তিতে ডাক মাশুল দেবার পদ্ধতিও এ সময় চালু করা হয়।

## ইতিহাস
[thumb|right| [পেনি ব্ল্যাক,পৃথিবীর প্রথম ডাকটিকিট ১৮৪০]]
পৃথিবীর প্রথম ডাকটিকিট প্রকাশিত হয় ১৮৪০ সালে। যুক্তরাজ্যে প্রকাশিত এই ডাকটিকিট দেখতে পুরো কালো রঙের। রঙের কারণে এর নাম হয়েছে ব্লাক আর ডাকটিকিটের মূল্য মান ১পেনির হওয়ায় দুটো মিলে পেনি ব্লাক নাম করন হয়েছে। বৃটেনের রানীর প্রতিকৃতি ছিল সেই ডাকটিকিটে।

## ডাকটিকিটের ডিজাইন

## ডাকটিকিটের শ্রেণিবিভাগ
* সাধারণ ডাকটিকিট
* স্মারক ডাকটিকিট
* সরকারি ডাকটিকিট

## ডাকটিকিট মুদ্রণ প্রক্রিয়া

## বাংলাদেশের প্রথম ডাকটিকিট
 200px|frame|left|বাংলাদেশের প্রথম ডাকটিকিট
স্বধীনতা যুদ্ধ চলাকালীন অর্থাৎ ১৯৭১ সালের জুলাই মাসের ২৯ তারিখ বাংলাদেশের প্রথম ডাকটিকিট প্রকাশিত হয়। এ সময় ৮টি ডাকটিকিট প্রকাশের মধ্যদিয়ে বাংলাদেশের ডাকটিকিট ছাপানো শুরু করে। ডাকটিকিট গুলো প্রকাশিত হয় লন্ডনের ফরম্যাট ইন্টারন্যাশ্নাল সিকিউরিটি প্রিন্টিং প্রেস থেকে। সে সময় মুদ্রিত ডাকটিকিট গুলোর মূল্যমান ছিল ১০পয়সা, ২০পয়সা, ৫০পয়সা, ১.০০টাকা, ২.০০টাকা, ৩.০০টাকা, ৫.০০টাকা, ১০.০০টাকার। এই ডাকটিকিট গুলোর নকশা প্রনয়ন করেন বিমান মল্লিক।

## তথ্যসূত্র

বিষয়শ্রেণী:শখ
বিষয়শ্রেণী:কাগজজাত দ্রব্য
বিষয়শ্রেণী:১৯শ শতাব্দীর উদ্ভাবন
বিষয়শ্রেণী:ডাকটিকেট
বিষয়শ্রেণী:ডাক ব্যবস্থা
বিষয়শ্রেণী:ব্রিটিশ উদ্ভাবন
বিষয়শ্রেণী:স্কটল্যান্ডীয় উদ্ভাবন
বিশ্ব মান দিবস

**বিশ্ব মান দিবস** প্রতি বছর ১৪ অক্টোবর তারিখে আন্তর্জাতিকভাবে উদযাপিত একটি দিবস। পণ্য-সেবা প্রভৃতির মান উন্নয়নের লক্ষ্যে বিশ্বব্যাপী কর্মরত বিভিন্ন স্বেচ্ছাসেবী প্রতিষ্ঠানের অবদানের প্রতি সম্মান জানানোর জন্যই এই দিনটির অবতারনা। এই দিনটি মূলতঃ পণ্য-সেবা প্রভৃতির মান উন্নয়ন ও বজায় রাখার প্রতি কর্তৃপক্ষ, উদ্যোক্তা এবং ভোক্তাদের সচেতন করার উদ্দেশ্যেই পালন করা হয়।

## উৎপত্তি
১৯৪৬ সালের ১৪ অক্টোবর তারিখে লন্ডনে বিশ্বের ২৫টি দেশের প্রতিনিধিরা বিশ্বব্যাপী পণ্য-সেবার মান বজায় রাখার জন্য একটি আন্তর্জাতিকভাবে স্বীকৃত মান নির্ধারক সংস্থার বিষয়ে ঐকমত্য পোষন করেন যা পরের বছর থেকে তাদের কার্যক্রম শুরু করে। ঐদিনকে স্মরণীয় করে রাখতেই এ দিবস বৈশ্বিকভাবে পালন করা হয়। ১৯৭০ সাল থেকে আইএসও এই দিনটি পালন করে আসছে। প্রত্যেক বছরই দিবসের প্রতিপাদ্য বিষয় চলমান বিষয়াদিকে ঘিরে নির্ধারণ করা হয়।

## তথ্যসূত্র

## বহিঃসংযোগ
* বিশ্ব মান সংস্থা

বিষয়শ্রেণী:আন্তর্জাতিক উদ্‌যাপন
বিষয়শ্রেণী:অক্টোবর উদ্‌যাপন
বিষয়শ্রেণী:মান (আদর্শ)
বিজিত লাল দাস

**বিদিত লাল দাস** (১৯৩৮ - ৮ অক্টোবর ২০১২) বাংলাদেশের একজন অন্যতম সঙ্গীত গবেষক, সুরকার ও শিল্পী। তিনি ছিলেন মহান মুক্তিযুদ্ধের একজন সংগঠক এবং স্বাধীন বাংলা বেতার কেন্দ্রের অন্যতম সুর শিল্পী। বিভাগীয় শহর সিলেটেই তিনি আজীবন বসবাস করেছেন এবং সঙ্গীত চর্চা করেছেন।

## জন্ম
১৯৩৮ সালে বিজিত লাল দাস জন্মগ্রহণ করেন।

## শিক্ষা ও সঙ্গীত জীবনে হতেখড়ি
তিনি ১৯৪৬ সালে শিলং-এ বিদ্যালয়ে ভর্তি হন। মাত্র ৭ বছর বয়সে তার সঙ্গীত-এ হাতেখড়ি হয় ওস্তাদ সুর সাগর প্রাণ দাসের নিকটে। তিনি ওস্তাদ ফুল মোহাম্মদের নিকটে উচ্চাঙ্গ সঙ্গীতের তালিম নেন।

## সঙ্গীত জীবন
বিজিত লাল দাস ১৯৬২ সালে পাকিস্তান রেডিও-তে হাসন রাজার গান গেয়ে তার সঙ্গীত শিল্পী জীবনের সূচনা করেন। ১৯৭১ সালে মহান মুক্তিযুদ্ধের সময় তিনি সঙ্গীত শিল্পীদের একজন হিসেবে স্বাধীন বাংলা বেতার কেন্দ্রে যোগদান করেন ও সেখানে লোকসঙ্গীত পরিবেশন করেন নিয়মিতভাবে। ১৯৮১ সালে তার কনিষ্ঠ পুত্র নিলম মাত্র ৪ বছর বয়সে মৃত্যুবরণ করে এবং তাতে তিনি যথেষ্ট ভেঙ্গে পড়েন। পরবর্তী সময়ে তিনি তার এই পুত্রের নামানুসারে "নিলম সঙ্গীত একাডেমী" নামে একটি সংগঠন প্রতিষ্ঠা করেন।

## সঙ্গীত নিয়ে গবেষণা
সিলেটের একজন বাসিন্দা হিসেবে সিলেটের প্রতি এবং সিলেটি ভাষা ও সঙ্গীতের প্রতি তার ছিল অপার টান। তাই তিনি বহু সিলেটি গান রচনা করেছেন। এছাড়া বিজিত লাল দাস লোকসঙ্গীত, বিশেষ করে সিলেটি লোকসঙ্গীত নিয়ে বিস্তর গবেষণা করেছেন এবং তার এই গবেষণার ফল হিসেবে তিনি "সুরমাপারের গান" নামক একটি গ্রন্থ রচনা করেন।

## মৃত্যু
২০১২ সালে ৮ অক্টোবর তারিখ ভোর পাঁচটায় ঢাকার একটি হাসপাতালে এই সঙ্গীতগুরু ৭৪ বছর বয়সে শেষ নিঃশ্বাস ত্যাগ করেন।

## কয়েকটি জনপ্রিয় গান
* সাধের লাউ বানালাইলো মোরে বৈরাগী
* মরিলে কান্দিস না আমার দায়
* বিনোদিনী
* আমি কেমন করে পত্র লিখি গো বন্ধুরে, গ্রাম-পুষ্টাফিশ নাই জানা

## তথ্যসূত্র

## বহিঃসংযোগ

বিষয়শ্রেণী:১৯৩৮-এ জন্ম
বিষয়শ্রেণী:২০১২-এ মৃত্যু
বিষয়শ্রেণী:সুরকার
বিষয়শ্রেণী:সিলেটি সঙ্গীতশিল্পী
ঝুঁটি (শারীরস্থান)

[right|thumb|[মুরগি|মোরগের বড় ঝুঁটি]]
শারীরবিদ্যার দিক থেকে **ঝুঁটি** বলতে পাখির মাথার চাঁদি ও কপালে এক বিশেষ মাংসল অভিক্ষেপকে বোঝায়। মূলত গ্যালিফর্মিস বর্গভুক্ত পাখি, অর্থাৎ গৃহপালিত মোরগ-মুরগি, মথুরা ও টার্কিদের দেহে এ বৈশিষ্ট্যটি লক্ষ্য করা যায়। স্ত্রী পাখিদের তুলনায় পুরুষ পাখিদের দেহে ঝুঁটি আকারে বড় ও দৃষ্টিনন্দন হয়। এ বর্গের পাখিদের স্ত্রী ও পুরুষ পার্থক্য করতে ঝুঁটি ব্যবহৃত হয়।

গৃহপালিত মোরগ-মুরগির বেলায় ঝুঁটির রঙ লাল হয়। অন্যান্য পাখির ক্ষেত্রে এর বর্ণ লাল থেকে ধূসর, নীল এমনকি হলুদও হতে পারে। টার্কিদের ঝুঁটি উজ্জ্বল লাল থেকে গাঢ় নীল পর্যন্ত হয়। ঝুঁটি দেখে পাখির শারীরিক সুস্থতা ও প্রজনন ক্ষমতা আঁচ করা যায়। বৈজ্ঞানিক গবেষণায় দেখা গেছে যে মুরগির ঝুঁটির দৈর্ঘ্য বড়, তা বেশি ডিম দেয়। এছাড়া বিভিন্ন রান্নায়ও ঝুঁটি ব্যবহার করা হয়।

## তথ্যসূত্র

বিষয়শ্রেণী:পাখির শারীরস্থান
বিষয়শ্রেণী:গ্যালিফর্মিস
পাঞ্জাব বিশ্ববিদ্যালয়, লাহোর

**পাঞ্জাব বিশ্ববিদ্যালয়** (ইংরেজি:University of the Punjab; পাঞ্জাবী, উর্দু: جامعہ پنجاب) পাকিস্তানের পাঞ্জাব প্রদেশের রাজধানী লাহোর শহরে অবস্থিত। এটি পাকিস্তানের সবচেয়ে পুরানো বিশ্ববিদ্যালয় যা ১৮৮২ সালে প্রতিষ্ঠিত হয়। 

## প্রতিষ্ঠার ইতিহাস
thumb|আল্লামা ইকবাল প্রাঙ্গণ, পাঞ্জাব বিশ্ববিদ্যালয়
ভারতীয় উপমহাদেশে ব্রিটিশ ঔপনিবেশিক কর্তৃপক্ষ কর্তৃক প্রতিষ্ঠিত চতুর্থ বিশ্ববিদ্যালয় এটি যা ১৮৮২ সালে সিমলায় অনুষ্ঠিত একটি চুক্তির ফলে প্রতিষ্ঠা লাভ করে।

## ক্যাম্পাস
এই বিশ্ববিদ্যালয়টির বেশ কয়েকটি ক্যাম্পাস রয়েছে পুরো পাকিস্তান জুড়ে:
* আল্লামা ইকবাল ক্যাম্পাস: পুরাতন ক্যাম্পাস বলে পরিচিত।
* কায়েদ-এ-আজম ক্যাম্পাস: নতুন ক্যাম্পাস বলে পরিচিত।
* গুজরানওয়ালা ক্যাম্পাস: 
* খানস্‌পুর ক্যাম্পাস: 
* ঝিলম ক্যাম্পাস: ২০১২ সালে প্রতিষ্ঠিত।

## প্রখ্যাত শিক্ষার্থীরা
পাঞ্জাব বিশ্ববিদ্যালয় হতে অসংখ্য বিখ্যাত শিক্ষার্থী উচ্চ শিক্ষা সমাপনান্তে দেশ-বিদেশে নানা ক্ষেত্রে অবদান রাখছে। এই প্রতিষ্ঠানের দুজন কৃতি শিক্ষার্থী নোবেল পুরস্কার জয় করেছেন; তারা হলেন: হর গোবিন্দ খোরানা এবং আব্দুস সালাম। এছাড়াও এখানকার অন্যান্য বিখ্যাত শিক্ষার্থীর মধ্যে রয়েছেন: ইউসুফ রাজা গিলানি, ড. মুহাম্মদ তাহিরুল কাদেরি, ড. ফরিদুদ্দীন আল-কাদেরি, জাভেদ হাশমী, হামিদ মীর, চৌধুরী রহমত আলী প্রমুখ।

## তথ্যসূত্র

## বহিঃসংযোগ
* নিজেস্ব ওয়েব ঠিকানা

বিষয়শ্রেণী:পাকিস্তানের বিশ্ববিদ্যালয়
বিষয়শ্রেণী:১৮৮২-এ ব্রিটিশ ভারতে প্রতিষ্ঠিত
বিষয়শ্রেণী:লাহোরের বিশ্ববিদ্যালয় ও কলেজ
বিষয়শ্রেণী:১৮৮২-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৮৮২-এ প্রতিষ্ঠিত বিশ্ববিদ্যালয় ও কলেজ
আবদুল আউয়াল মিন্টু

**আবদুল আউয়াল মিন্টু** (জন্ম: ২২ ফেব্রুয়ারি, ১৯৪৯) বাংলাদেশী ব্যবসায়ী। তিনি এফবিসিসিআইয়ের এর সাবেক সভাপতি, রাজনীতিবিদ এবং সংসদ সদস্য। তিনি ২০২৬ সালের ১২ ফেব্রুয়ারি অনুষ্ঠিত ১৩শ জাতীয় সংসদ নির্বাচনে বাংলাদেশ জাতীয়তাবাদী দলের (বিএনপি) প্রার্থী হিসেবে ফেনী-৩ (দাগনভূঞা-সোনাগাজী) আসন থেকে **সংসদ সদস্য** নির্বাচিত হন।

## জন্ম
আবদুল আউয়াল মিন্টু ১৯৪৯ সালের ২২ ফেব্রুয়ারি ফেনী জেলার দাগনভূঁইয়া উপজেলার আলাইয়াপুর গ্রামে জন্মগ্রহণ করেন। তার পিতা হাজী শফীউল্ল্যাহ একজন বিশিষ্ট সমাজ সেবক ছিলেন।

## শিক্ষাজীবন
আবদুল আউয়াল মিন্টু ফেনী সরকারি পাইলট উচ্চ বিদ্যালয় থেকে ১৯৬৪ সালে এসএসসি ও কুমিল্লা ভিক্টোরিয়া কলেজ থেকে ১৯৬৬ সালে এইচএসসি পাস করেন। মেরিন একাডেমি চট্টগ্রাম থেকে ১৯৬৮ সালে বিএসসি ইন মেরিন ইঞ্জিনিয়ারিং ডিগ্রি অর্জন করেন। এছাড়াও নিউইয়র্ক স্টেট ইউনিভার্সিটি থেকে ১৯৭৩ সালে মেরিন ট্রান্সপোর্টেশন এ উচ্চতর ডিগ্রী ও ১৯৭৭ সালে এমএসসি ডিগ্রী অর্জন করেন।

## কর্মজীবন ও রাজনীতি
তিনি ন্যাশনাল ব্যাংক লিঃ ও জেনারেল লাইফ ইন্সুরেন্স এর ডাইরেক্টর। মাল্টিমোড গ্রুপের প্রধান নির্বাহী কর্মকর্তা। আব্দুল আওয়াল মিন্টু আওয়ামী লীগের রাজনীতির সাথে যুক্ত ছিলেন। পরে বাংলাদেশ জাতীয়তাবাদী দলের সাথে যুক্ত হন এবং দলটির চেয়ারপার্সন বেগম খালেদা জিয়ার উপদেষ্টা মনোনীত হন। ২০১৪ সালের ৫ই জানুয়ারির বাংলাদেশের সাধারণ নির্বাচনের পুর্বে গ্রেপ্তার হন এবং জামিন পেয়ে ঢাকা মহানগর বিএনপির সিনিয়র যুগ্ন আহবায়ক মনোনীত হন।

## সদস্য
* সংসদ সদস্য বাংলাদেশ
* বাংলাদেশ ফেডারেশন অব চেম্বার্স অব কমার্স এবং ইন্ডাস্ট্রি (এফবিসিসিআই) এর প্রাক্তন প্রেসিডেন্ট
* বাংলাদেশ ভারত চেম্বার অব কমার্স এন্ড ইন্ডাস্ট্রি (BICCI), চেয়ারম্যান
* বাংলাদেশ অ্যাসোসিয়েশন অব ব্যাংকস (Bab) , নির্বাহী কমিটি সদস্য
* বাংলাদেশ বীজ ব্যবসায়ীদের অ্যাসোসিয়েশন, উপদেষ্টা
* বাংলাদেশ বীজ বিক্রেতা অ্যাসোসিয়েশ, প্রধান উপদেষ্টা
* বাংলাদেশ মহাসাগরে জাহাজ মালিকদের অ্যাসোসিয়েশন, চেয়ারম্যান (১৯৮৮-২০০০)
* বাংলাদেশ সামুদ্রিক মৎস্য অ্যাসোসিয়েশন, ইসি সদস্য, (১৯৯২-১৯৯৫)
* বাংলাদেশ টেক্সটাইল মিলস অ্যাসোসিয়েশন, ইসি সদস্য (১৯৯৫-১৯৯৬)
* ইসলামী জাহাজ মালিক সমিতি (জেদ্দায়), ইসি সদস্য (১৯৮৮-২০০০)
* বাংলাদেশ গার্মেন্টস নির্মাতা ও রপ্তানিকারক সমিতি (BGMEA) , উপদেষ্টা পরিষদের সদস্য

## তথ্যসূত্র

## বহিঃসংযোগ
* http://bd.linkedin.com/pub/abdul-awal-mintoo/30/48/908
* https://web.archive.org/web/20131009070152/http://feniweb.com/index.php?option=content&value=86

বিষয়শ্রেণী:জীবিত ব্যক্তি
বিষয়শ্রেণী:১৯৪৬-এ জন্ম
বিষয়শ্রেণী:বাংলাদেশী ব্যবসায়ী
বিষয়শ্রেণী:বাংলাদেশী শিল্পপতি
বিষয়শ্রেণী:কুমিল্লা ভিক্টোরিয়া সরকারি কলেজের প্রাক্তন শিক্ষার্থী
বিষয়শ্রেণী:ফেনী জেলার ব্যক্তি
বিষয়শ্রেণী:১৯৪৯-এ জন্ম
বিষয়শ্রেণী:ফেনী_সরকারি_পাইলট_উচ্চ_বিদ্যালয়ের_প্রাক্তন_শিক্ষার্থী
বিষয়শ্রেণী:তারেক রহমানের মন্ত্রিসভার সদস্য
বিষয়শ্রেণী:ত্রয়োদশ জাতীয় সংসদ সদস্য
বিষয়শ্রেণী:বাংলাদেশের পরিবেশ, বন ও জলবায়ু পরিবর্তন মন্ত্রী
রামপুর বয়েজ ক্লাব, ফেনী

**রামপুর বয়েজ ক্লাব, ফেনী** বাংলাদেশের একটি ফুটবল ক্লাব। বতর্মান গ্রামীণফোন ফেডারেশন কাপ, ২০১২ অংশ গ্রহণকারী দল গুলোর মধ্যে ফেনী জেলার একটি দল। এর মাঝে অনেক চড়াই উৎরাই এর পর অনেকদিন ধরেই এই ক্লাবের কার্যক্রম বন্ধ তবে ফেনীর বিশিষ্ট ব্যবসায়ীরা মিলে আবারো ক্লাবটি পুনর্গঠন করে।

## ইতিহাস
ফেনী ভিত্তিক এই ক্লাবটি গঠিত হয় ১৯৭৮ সালে। রামপুর বয়েজ ক্লাবের মূল উদ্যোক্তা ফেনী জেলা ক্রীড়া সংস্থার সাধারণ সম্পাদক আমির হোসেন বাহার। ১৯৭৮ সালে যাত্রা করা ক্লাবটির প্রতিষ্ঠাতা সাধারণ সম্পাদক এখনো তিনিই।

## ফুটবল ক্লাব হিসেবে ইতিহাস
১৯৭৮ সালের জন্ম হয় রামপুর বয়েজ ক্লাব, ফেনী। প্রতিষ্ঠার পর থেকে ক্লাবটি স্থানীয় লিগে নয়বার চ্যাম্পিয়ন এবং ছয়বার রানার্সআপ হয়েছে। বর্তমান চ্যাম্পিয়নও রামপুর বয়েজ ক্লাব। এবার ফেনী শহরেরই দল রামপুর বয়েজ ক্লাবের উপস্থিতি ঢাকায় চলমান ফেডারেশন কাপের চূড়ান্ত পর্বে। ফেনী থেকে জাতীয় পর্যায়ে উঠে এসে ফেনী শহরেরই আরেক দল পেশাদার লিগ খেলছে ফেনী সকার ক্লাব।

## অর্জন
* গ্রামীণ ফোন ফেডারেশন কাপ ২০১২ এর চূড়ান্ত পর্বে অংশগ্রহণ,২০১২ 
* ক্লাবটি স্থানীয় লিগে নয়বার চ্যাম্পিয়ন এবং ছয়বার রানার্সআপ হয়েছে। 

## আরো দেখুন
* ফেনী সকার ক্লাব

## তথ্যসূত্র


## বহিঃসংযোগ

বিষয়শ্রেণী:বাংলাদেশের ফুটবল ক্লাব
কেশরাজ

**কেশরাজ** (; বৈজ্ঞানিক নাম: *Dicrurus hottentottus*) বা **কেশরী ফিঙে** ডিক্রুরিডাই পরিবারভূক্ত এক প্রকার এশীয় পাখি। কেশরাজের বৈজ্ঞানিক নামের অর্থ *হটেনটট চেরালেজ* (গ্রিক: *dikros* = চেরা, *-ouros* = লেজের; লাতিন: *hottentottus* = হটেনটটের, নামিবিয়ার যাযাবর আদিবাসী)। আই. ইউ. সি. এন. এই প্রজাতিটিকে Least Concern বা ন্যূনতম বিপদগ্রস্ত বলে ঘোষণা করেছে। এর চেহারা প্রায় ফিঙের মতো হলেও আসলে তা নয়। পূর্বে এ প্রজাতির পাখিটিকে *ডিক্রুরাস* *ব্র্যাকটিটাস* প্রজাতির একটি উপপ্রজাতি হিসেবে বিবেচনা করা হতো। কিছু প্রতিষ্ঠান সুমাত্রান ফিঙে (*D. sumatranus*)-কে এর উপপ্রজাতি হিসেবে আখ্যায়িত করে থাকেন।

## আবাসস্থল
বাংলাদেশ, ভারত, মায়ানমার, নেপাল, ভুটান, থাইল্যান্ড থেকে শুরু করে সমগ্র ইন্দোচীন, চীন, ইন্দোনেশিয়া, ফিলিপাইন, মালয়েশিয়া, সিঙ্গাপুর, ব্রুনাই প্রভৃতি দেশে এদের প্রধান আবাসস্থল। দক্ষিণ কোরিয়ায় এরা অনিয়মিত। ছোট ছোট দূরত্বে এরা উড়ে বেড়ায়। তবে আওয়াজ খুবই তীক্ষ্ণ প্রকৃতির। বাজ, চিল ইত্যাদি শিকারী পাখিকে দেখামাত্র উল্টো তাড়া করে। মাদাগাস্কার থেকে ড্রোঙ্গো নামটি এসেছে। অস্ট্রেলিয়ার পূর্ব উপকূল থেকে এ পাখির নামকরণ হয়েছে যা বোকাটে, নির্বোধ ব্যক্তিকে ঘায়েল করার ক্ষেত্রে ব্যবহার করা হয়।

## বৈশিষ্ট্যাবলী
কেশরাজের দৈর্ঘ্য গড়পড়তা ৩২-৩৩ সেন্টিমিটার। দেহে আবৃত পালকের সবটুকু অংশই ঘন কুচকুচে কালো। লেজের শেষাংশ একটু মোড়ানো। মাথায় ক'গাছি কালো কেশাকৃতির পালক আছে যা প্রায় ৬ সেন্টিমিটার লম্বা ও শরীরের অন্যান্য অংশের পালকের চেয়ে বেশ শক্ত।

স্ত্রীজাতীয় কেশরাজ পুরুষ পাখিটির মতোই দেখতে। মার্চ থেকে জুন মাস পর্যন্ত সময়কাল এদের প্রজনন ঋতু। গোলাকৃতি বাসায় গাছের ছাল, বাকল, লতা-পাতা ব্যবহার করে তৈরী করে। ৩ থেকে ৪টি ডিম পাড়ে। ডিমগুলো ১৫-১৭ দিন পর ফোটে।

মূলতঃ পোকামাকড় খেয়েই এরা জীবনধারণ করে। এছাড়াও, ফুলের মধু, খেজুরের রস পান করতেও এদেরকে দেখা যায়। নদী, পুকুরে ছোঁ মেরে জলপানের মাধ্যমে তৃষ্ণা নিবারণ করে।

## তথ্যসূত্র

## বহিঃসংযোগ
* Oriental Bird Images , কেশরাজের আরও আলোকচিত্র।
* নিরীহ পাখির বন্ধু কেশরাজ বাংলাদেশ প্রতিদিন, ১ জুন ২০১৮, পেছনের পাতা কলাম ৮।

বিষয়শ্রেণী:এশিয়ার পাখি
বিষয়শ্রেণী:ভারতের পাখি
বিষয়শ্রেণী:বাংলাদেশের পাখি
বিষয়শ্রেণী:নেপালের পাখি
বিষয়শ্রেণী:ভুটানের পাখি
বিষয়শ্রেণী:মিয়ানমারের পাখি
বিষয়শ্রেণী:কম্বোডিয়ার পাখি
বিষয়শ্রেণী:থাইল্যান্ডের পাখি
বিষয়শ্রেণী:ভিয়েতনামের পাখি
বিষয়শ্রেণী:লাওসের পাখি
বিষয়শ্রেণী:মালয়েশিয়ার পাখি
বিষয়শ্রেণী:ইন্দোনেশিয়ার পাখি
বিষয়শ্রেণী:সিঙ্গাপুরের পাখি
বিষয়শ্রেণী:ফিলিপাইনের পাখি
বিষয়শ্রেণী:ব্রুনাইয়ের পাখি
বিষয়শ্রেণী:চীনের পাখি
বিষয়শ্রেণী:দক্ষিণ কোরিয়ার পাখি
বিষয়শ্রেণী:ডিক্রুরাস
বিষয়শ্রেণী:১৭৬৬-এ বর্ণিত পাখি
বিষয়শ্রেণী:দক্ষিণ এশিয়ার পাখি
বিষয়শ্রেণী:দক্ষিণ-পূর্ব এশিয়ার পাখি
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
উড্ডয়ন দ্রুততা অনুযায়ী পাখির তালিকা

[ডান|300px|থাম্ব|[পেরেগ্রিন শাহিন|পেরেগ্রিন শাহিনের দেহের তুলনায় বড় এবং চোখা ডানা এর অবিশ্বাস্য দ্রুতগতির পেছনে অন্যতম নিয়ামক।]]

উড্ডয়ন ক্ষমতা অনুসারে পৃথিবীর সবচেয়ে দ্রুততম পাখির নাম পেরেগ্রিন শাহিন বা,পেরেগ্রিন ফ্যালকন। আকাশে এরা ঘণ্টায় ৩২০ কিমি. বেগে ঝাঁপ দিতে সক্ষম। দ্রুততার এ অস্বাভাবিক ক্ষমতার কারণে এরা শিকারী হিসেবে অপ্রতিরোধ্য। উড়ন্ত অবস্থায়ই বাদুড় বা অন্য পাখিদের নিমেষে ঘায়েল করতে সিদ্ধহস্ত। পূর্বে অবশ্য আবাবিল বা বাতাসি পাখিদের সবচেয়ে দ্রুততম পাখি হিসেবে গণ্য করা হত।

## তালিকা

## তথ্যসূত্র

## বহিঃসংযোগ
* ''Fastest Birds'' Life123
* ''The world's fastest birds'' The Travel Almanac
* ''What Are The Fastest Flying Birds?'' Blur it

*
বিষয়শ্রেণী:পক্ষিবিজ্ঞান
বিষয়শ্রেণী:পাখির তালিকা
বিশ্ব শিক্ষক দিবস

**বিশ্ব শিক্ষক দিবস** প্রতি বছর ৫ অক্টোবর বিশ্বব্যাপী পালন করা হয়। ১৯৯৪ সাল থেকে এটি পালিত হয়ে আসছে।
ইউনেস্কোর মতে, বিশ্ব শিক্ষক দিবস শিক্ষা ও উন্নয়নের ক্ষেত্রে শিক্ষকদের অসামান্য অবদানের স্বীকৃতি স্বরূপ পালন করা হয়।

বিশ্বের ১০০টি দেশে এই দিবসটি পালিত হয়ে থাকে। এই দিবসটি পালনে এডুকেশন ইন্টারন্যাশনাল ও তার সহযোগী ৪০১টি সদস্য সংগঠন মূল ভূমিকা রাখে। দিবসটি উপলক্ষে ইআই প্রতি বছর একটি প্রতিপাদ্য বিষয় নির্ধারণ করে থাকে যা জনসচেতনতা বৃদ্ধির সাথে সাথে শিক্ষকতা পেশার অবদানকেও স্মরণ করিয়ে দেয়।

## উদযাপন
বিশ্ব শিক্ষক দিবস উদযাপন করার জন্য, জাতিসংঘ শিক্ষা, বিজ্ঞান ও সংস্কৃতি সংস্থা (ইউনেস্কো) এবং এডুকেশন ইন্টারন্যাশনাল(ইআই) প্রতি বছর একটি প্রচারণা চালায় যাতে বিশ্বকে শিক্ষকদের সম্পর্কে আরও ভালভাবে বোঝাতে পারে যে, তারা শিক্ষার্থী এবং সমাজকে বিকশিত করতে কতটা  ভূমিকা পালন করে।  তাই তারা তাদের প্রচারণার জন্য বিভিন্ন বেসরকারি সংস্থার সাথে কাজ করে, যেমন— গণমাধ্যম সংস্থার সাহায্যে তারা তাদের কাজ সম্পাদন করে। প্রচারণাটি প্রতি বছর ভিন্ন ভিন্ন থিমে আলোকপাত করে থাকে।

## তথ্যসূত্র

## বহিঃসংযোগ
* বিশ্ব শিক্ষক দিবসের ওয়েব ঠিকানা
* ইউনেস্কো: শিক্ষক দিবসের ওয়েব ঠিকানা

## আরও দেখুন
* আন্তর্জাতিক শিক্ষা দিবস
* এডুকেশন ইন্টারন্যাশনাল

বিষয়শ্রেণী:শিক্ষকতা
বিষয়শ্রেণী:অক্টোবর উদ্‌যাপন
বিষয়শ্রেণী:শিক্ষাদান
বিষয়শ্রেণী:জাতিসংঘের দিবস
নাগবল্লী

**মুসেন্ডা** বা **নাগবল্লী** (বৈজ্ঞানিক নাম:*Mussaenda frondosa*) **Rubiaceae** পরিবারের *মুসেন্ডা* গণের লাল ও সাদা রঙের আলঙ্কারিক গুল্ম। প্রচলিত ইংরেজি নাম Dwarf Mussaenda, White wing ইত্যাদি। রোদ বা আংশিক ছায়ায় এ গাছ তাড়াতাড়ি বেড়ে উঠে। নাগবল্লী বর্ণবৈচিত্র্য তৈরিতে আদর্শ বাগানের জন্য উত্তম।

## আদি নিবাস
নাগবল্লী বাংলাদেশ ও ভারতের প্রজাতি। এটি ক্রান্তীয় আফ্রিকারও গাছ। তবে এদের দেশীয়করণ হয়েছে নেপাল, শ্রীলঙ্কা, কম্বোডিয়া, ভিয়েতনাম, মালয়েশিয়া, ফিলিপাইন এবং ইন্দোনেশিয়ায় বিভিন্ন জায়গায়।

## আকার
ঝোপাল ছোট আকৃতির চিরসবুজ গাছ। সাধারণত দুই থেকে তিন ফুট উঁচু হতে পারে। পাতার রং উজ্জ্বল সবুজ, প্রায় চার সেন্টিমিটার লম্বা, হলুদ রঙের ফুল।

## বংশবৃদ্ধি
নাগবল্লীর বংশবৃদ্ধি সাধারণত কলমে হয়ে থাকে‌।

## চিত্রশালা

চিত্র:ফুল গাছ ২০১০.jpg|নাগবল্লী ফুল গাছ


## তথ্যসূত্র

## বহিঃসংযোগ

বিষয়শ্রেণী:গুল্ম
বিষয়শ্রেণী:শ্রীলঙ্কার উদ্ভিদ
বিষয়শ্রেণী:ভারতীয় উপমহাদেশের উদ্ভিদকুল
মোহামেডান স্পোর্টিং ক্লাব (দ্ব্যর্থতা নিরসন)

**মোহামেডান স্পোর্টিং ক্লাব** নামটি নিম্নের নিবন্ধ নির্দেশ করতে পারেঃ

* মোহামেডান স্পোর্টিং ক্লাব (ঢাকা), ঢাকার একটি জনপ্রিয় ক্রীড়া সংগঠন।
** মোহামেডান স্পোর্টিং ক্লাব ক্রিকেট দল, ঢাকা মোহামেডানের ক্রিকেট শাখা।
* মোহামেডান স্পোর্টিং ক্লাব (চট্টগ্রাম), চট্টগ্রামের একটি ক্রীড়া সংগঠন।
* মোহামেডান স্পোর্টিং ক্লাব (কলকাতা), ভারতের কলকাতার একটি জনপ্রিয় ক্লাব।
মানব-বন্যপ্রাণী সংঘর্ষ

[thumb|400px|right|[যুক্তরাষ্ট্র|যুক্তরাষ্ট্রের কয়েকটি শহরে মানব-বন্যপ্রাণী সংঘর্ষের গতিপ্রকৃতি]]
**মানব-বন্যপ্রাণী সংঘর্ষ** মানুষের সাথে বন্যপ্রাণীর এমন সম্পর্ককে বোঝায় যেখানে মানুষ ও বন্যপ্রাণীর পারস্পরিক ক্রিয়া-প্রতিক্রিয়ার ফলে মানুষ ও তার সম্পদের ওপর ক্ষতিকর প্রভাব পড়ে; একইভাবে বন্যপ্রাণীদের অস্তিত্ব ও আবাস ঝুঁকির মুখে পড়ে। সাধারণত জনসংখ্যা বৃদ্ধি পাওয়ার ফলে বন্য প্রাণীরা তাদের বিচরণস্থল বা আবাস থেকে উচ্ছেদ হলে এ সংঘর্ষের সূত্রপাত ঘটে। মাত্র একটি পক্ষই এ সংঘর্ষে ক্ষতিগ্রস্ত হয় তা নয় বরং আবাসন সংকট বা সম্পদ সংকটে উভয় পক্ষ ক্ষতিগ্রস্ত হয়। উভয় পক্ষই জীবন ও সম্পদ বা খাদ্য হারায়। বর্তমানে আধুনিক প্রাণিবিজ্ঞান এবং শান্তি ও সংঘর্ষ অধ্যয়নে মানব-বন্যপ্রাণী সংঘর্ষ একটি গুরুত্বপূর্ণ আলোচ্য বিষয়।

## সংঘর্ষের ফলাফল

যখন কোন অঞ্চলে জনসংখ্যা বেড়ে যায়, তখন ঐ অঞ্চলে খাদ্যসহ অন্যান্য প্রাকৃতিক এবং স্থাবর সম্পদের চাহিদা বেড়ে যায়। বাড়তি লোকের জন্য খাদ্য উৎপাদনের উদ্দেশ্যে জমর প্রয়োজন পড়ে। তখন বন বা পতিত জমি পরিষ্কার করে চাষাবাদ শুরু হয়। আবার বনজ সম্পদ আহরণের মাধ্যমেও খাদ্যের চাহিদা পুরণ করা যায়। কিন্তু এসব বনজ সম্পদ ও বন বন্যপ্রাণীদের আবাস এবং খাদ্যের উৎস। আবাস ও খাদ্য কমে যাওয়ার ফলে খাদ্যের খোঁজে বন্যপ্রাণী লোকালয়ে চলে আসে। আবার কখনও কখনও বনে মানুষের উপর সরাসরি আক্রমণ করে। কারণ তখন মানুষ নিজেই বন্যপ্রাণীর চোখে খাদ্য। লোকালয়ে বন্যপ্রাণী প্রবেশ রোধে মানুষ প্রতিরোধমূলক পদক্ষেপ নেয়। আবার বনে বন্যপ্রাণীর হাত থেকে রক্ষা পাওয়ার জন্য মানুষ বন্যপ্রাণী মেরে ফেলে। এভাবে দুই পক্ষই শারীরিকভাবে অস্তিত্বের সংকটে পড়ে যায়।

মানব-বন্যপ্রাণী সংঘর্ষের ফলে যে ধরনের ক্ষতিকর প্রতিক্রিয়া দেখা যায় তার কয়েকটি দেওয়া হল:

* বন্যপ্রাণীর মৃত্যু
* ফসলের ক্ষয়ক্ষতি
* সম্পত্তির ক্ষয়ক্ষতি
* বন্যপ্রাণীর আবাস ধ্বংস
* মানুষের আঘাতপ্রাপ্তি
* বন্যপ্রাণীর আঘাতপ্রাপ্তি
* গৃহপালিত পশুপাখির মৃত্যু
* মানুষের মৃত্যু (বাঘ বা হাতির আক্রমণে), ইত্যাদি।

## প্রতিকার ও প্রতিরোধ

## তথ্যসূত্র

## বহিঃসংযোগ
* Guidelines for the Coexistence between People and Jaguars – illustrated guide for free download (in Portuguese and Spanish)
* Review of Human-Elephant Conflict Mitigation Measures Practiced in South Asia
* Guidelines for human-leopard conflict management. 

বিষয়শ্রেণী:সংঘর্ষ
বিষয়শ্রেণী:মানব-বন্যপ্রাণী সম্পর্ক
বিষয়শ্রেণী:প্রাণী ও মানুষ
ইমরে কার্তেজ

**ইমরে কার্তেজ** (; ; ৯ নভেম্বর, ১৯২৯ - ৩১ মার্চ, ২০১৬) ইহুদী বংশোদ্ভূত হাঙ্গেরীয় লেখক। ২য় বিশ্বযুদ্ধের হলোকস্ট থেকে রক্ষা পেয়েছিলেন। ইতিহাসের তিক্ততাপূর্ণ অভিজ্ঞতালব্ধ জীবনযাত্রাকে লেখনীর মাধ্যমে টেনে আনায় ২০০২ সালে সাহিত্যে নোবেল পুরস্কার লাভ করেন। হাঙ্গেরীর বুদাপেস্টে জন্মগ্রহণ করলেও তিনি তার স্ত্রীকে নিয়ে বার্লিনে অবস্থান করতেন।

## সাহিত্যিক জীবন
দ্বিতীয় বিশ্বযুদ্ধের সময়কালে ১৪ বছর বয়সে কার্তেজ অন্যান্য হাঙ্গেরীয় ইহুদিদের সাথে অসউইজ বন্দীশিবিরে কাটান। পরবর্তীকালে তাদেরকে বাচেনওয়াল্ডে স্থানান্তরিত করা হয়। ফেটলেসনেস উপন্যাসে তার এ অভিজ্ঞতা ফুঁটিয়ে তোলেন। সেখানে তিনি ১৫ বছর বয়সী *গিওর্গি (জর্জ) কোবস* নামীয় এক কিশোরের অসউইচ, বাচেনওয়াল্ড এবং জিতজের বন্দীশিবিরের অবস্থানকালীন বিষয়াদি তুলে ধরেন। কিছু সমালোচক এ বইটিকে প্রায়-আত্মজীবনী হিসেবে আখ্যায়িত করেন। কিন্তু লেখক খুবই দৃঢ়তার সাথে নিজ জীবনের সাথে সম্পৃক্ততার কথা অস্বীকার করেন।

## ফেটলেসনেস
২০০৫ সালে ফেটলেসনেস উপন্যাস অবলম্বনে ফেটলেসনেস চলচ্চিত্র আকারে নির্মিত হয়। এর সংলাপও তিনি হাঙ্গেরীতে অবস্থান করে রচনা করেন। চলচ্চিত্রটি একই নামে অর্থাৎ ফেটলেসনেস শিরোনামে তৈরী হয়, যা আরো আত্মজীবনধর্মী হয়ে ওঠে। ২০০৫ থেকে ২০০৬ সালের বিভিন্ন তারিখে চলচ্চিত্রটি আন্তর্জাতিকভাবে মুক্তিলাভ করে।

হাঙ্গেরীয় পরিচালক লাজোস কোলতাই এর পরিচালক ছিলেন। প্রধান নাম ভূমিকায় ছিলেন মার্শেল নাগি।

## তথ্যসূত্র

## আরও পড়ুন
* Vasvári, Louise O., and Tötösy de Zepetnek, Steven, eds. *Imre Kertész and Holocaust Literature*. West Lafayette: Purdue UP, 2005.https://web.archive.org/web/20090423083953/http://www.thepress.purdue.edu/comparativeculturalstudies.html
* Vasvári, Louise O., and Tötösy de Zepetnek, Steven, eds. *Comparative Central European Holocaust Studies*. West Lafayette: Purdue UP, 2009.https://web.archive.org/web/20090423083953/http://www.thepress.purdue.edu/comparativeculturalstudies.html
* Molnár, Sára. "Nobel in Literature 2002 Imre Kertész's Aesthetics of the Holocaust," *CLCWeb: Comparative Literature and Culture* 5.1 (2003)http://docs.lib.purdue.edu/clcweb/vol5/iss1/5/
* Tötösy de Zepetnek, Steven. "And the 2002 Nobel Prize for Literature Goes to Imre Kertész, Jew and Hungarian," *CLCWeb: Comparative Literature and Culture* 5.1 (2003)http://docs.lib.purdue.edu/clcweb/vol5/iss1/6/
* Tötösy de Zepetnek, Steven. "Imre Kertész's Nobel Prize, Public Discourse, and the Media," *CLCWeb: Comparative Literature and Culture* 7.4 (2005)http://clcwebjournal.lib.purdue.edu/clcweb05-4/totosy05.html

## বহিঃসংযোগ

* Article on Kertész
* The Last Word - an interview with Kertész from Holocaust Survivors and Remembrance Project: "Forget You Not"
*  
* Imre Kertész—Nobel Lecture 
* B.-ing There , a review of the novel *Liquidation* by Ben Ehrenreich, *[[Village Voice]]*, December 20, 2004

বিষয়শ্রেণী:১৯২৯-এ জন্ম
বিষয়শ্রেণী:২০১৬-এ মৃত্যু
বিষয়শ্রেণী:হাঙ্গেরীয় সাহিত্যিক
বিষয়শ্রেণী:নোবেল বিজয়ী সাহিত্যিক
বিষয়শ্রেণী:হাঙ্গেরীয় নোবেল বিজয়ী
বিষয়শ্রেণী:হাঙ্গেরীয় ইহুদি
বিষয়শ্রেণী:ইহুদি ঔপন্যাসিক
বিষয়শ্রেণী:পারকিনসন রোগে মৃত্যু
এশীয় উটপাখি

**এশীয় উটপাখি** (*Struthio asiaticus*) একসময় মরক্কো থেকে তুর্কমেনিস্তান পর্যন্ত বিচরণ করত। সম্ভবত এরা আদি প্লায়োসিন থেকে প্লেইস্টোসিন যুগ পর্যন্ত পৃথিবীতে ছিল।

## তথ্যসূত্র

বিষয়শ্রেণী:বিলুপ্ত পাখি
বিষয়শ্রেণী:স্ট্রুথিও
লয়েড শ্যাপলি

**লয়েড স্টোয়েল শ্যাপলি** (২ জুন, ১৯২৩ - ১২ মার্চ, ২০১৬) (ইংরেজি: Lloyd Stowell Shapley) যুক্তরাষ্ট্রের একজন প্রখ্যাত গণিতবিদ ও অর্থনীতিবিদ। তিনি গাণিতিক অর্থশাস্ত্র, বিশেষত ক্রিয়া তত্ত্বে (গেম থিওরি) অসামান্য অবদান রেখেছেন। "স্থিতিশীল বরাদ্দ ও বাজার ব্যবস্থাপনার চর্চা তত্ত্বের" জন্য তিনি অধ্যাপক অ্যালভিন এলিয়ট রথের সাথে যৌথভাবে ২০১২ সালে অর্থনীতিতে নোবেল পুরস্কার লাভ করেন।

## তথ্যসূত্র

বিষয়শ্রেণী:১৯২৩-এ জন্ম
বিষয়শ্রেণী:২০১৬-এ মৃত্যু
বিষয়শ্রেণী:মার্কিন অর্থনীতিবিদ
বিষয়শ্রেণী:নোবেল বিজয়ী অর্থনীতিবিদ
বিষয়শ্রেণী:মার্কিন নোবেল বিজয়ী
বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:প্রিন্সটন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ক্যালিফোর্নিয়া বিশ্ববিদ্যালয়, লস অ্যাঞ্জেলসের শিক্ষক
বিষয়শ্রেণী:২০শ শতাব্দীর মার্কিন অর্থনীতিবিদ
বিষয়শ্রেণী:২০শ শতাব্দীর মার্কিন গণিতবিদ
বিষয়শ্রেণী:২০শ শতাব্দীর মার্কিন লেখক
বিষয়শ্রেণী:২১শ শতাব্দীর মার্কিন অর্থনীতিবিদ
বিষয়শ্রেণী:২১শ শতাব্দীর মার্কিন গণিতবিদ
বিষয়শ্রেণী:২১শ শতাব্দীর মার্কিন অ-কল্পকাহিনী লেখক
বিষয়শ্রেণী:চীনে মার্কিন প্রবাসী
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:আমেরিকান ম্যাথমেটিকাল সোসাইটির সভ্য
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিজনেস লজিক

**বিজনেস লজিক** হলো একটি অকারিগরি পরিভাষা যা ডেটাবেস ও ইউজার ইন্টারফেসের মধ্যে তথ্য পরিবৃত্তি (বিনিময় বা আদান-প্রদান) করতে একটি ফাংশানাল অ্যালগোরিদম বর্ণনা করে। সহজ ভাষায় এটি একটি অ্যালগোরিদম বা সাজানো নিয়ম-সমষ্টি যেটির মাধ্যমে ডেটাবেস থেকে ডেটা নিয়ে (কোয়েরী করে বা ভ্যালিডিটি যাচাই করে) ইউজারের সামনে উপস্থাপন করে। বিজনেস লজিকের কতগুলো নিদিষ্ট (ধারাবাহিক) ধাপ রয়েছে যা তথ্যের প্রবাহ নিয়ন্ত্রণ করে।

## বিজনেস লজিকের পরিব্যপ্তি
বিজনেস লজিক যা পারে/করে
* বিজনেস লজিক বাস্তব জীবনের উপযোগী মডেল (বিজনেস অবজেক্ট) তৈরি করে।
* বিজনেস অবজেক্টগুলো কীভাবে নিজেদের মধ্যে ক্রিয়া করবে বিজনেস লজিক তার বর্ণনা করে।

## বিজনেস লজিকের গঠন
বিজনেস লজিকে দুটি জিনিস থাকেঃ
* কতগুলো বিজনেস রুলস
* একটি কার্যধারা (ওয়ার্কফ্লো)

## রেফারেন্স তালিকা

## আরো পড়ুন

## আরো দেখুন

বিষয়শ্রেণী:অ্যালগোরিদম
বিষয়শ্রেণী:সফটওয়্যার আর্কিটেকচার
বিষয়শ্রেণী:ব্যবসা প্রক্রিয়া
অ্যালভিন রথ

**অ্যালভিন এলিয়ট রথ** (১৯ ডিসেম্বর, ১৯৫১) যুক্তরাষ্ট্রের একজন অর্থনীতিবিদ এবং হার্ভার্ড বিশ্ববিদ্যালয়ের অর্থনীতি ও ব্যবসায় প্রশাসন বিভাগের অধ্যাপক। তিনি অর্থনীতির গেম থিওরি, বাজার ব্যবস্থাপনা ও নিরীক্ষামূলক অর্থনীতি বিষয়ে গবেষণা করেছেন। ১৯৭১ সালে কলাম্বিয়া বিশ্ববিদ্যালয় থেকে স্নাতক হন। এরপর স্ট্যানফোর্ড বিশ্ববিদ্যালয় থেকে ১৯৭৩ সালে মাস্টার্স ও ১৯৭৪ সালে পিএইচডি ডিগ্রি অর্জন করেন। পরবর্তীকালে ইলিনয় বিশ্ববিদ্যালয়ে তিনি শিক্ষক হিসেবে যোগদান করেন। সেখান থেকে পিটসবার্গ বিশ্ববিদ্যালয় এবং পরে হার্ভার্ড বিশ্ববিদ্যালয়ে যোগদান করেন তিনি।

অ্যালভিন এলিয়ট রথ যুক্তরাষ্ট্রের ন্যাশনাল ব্যুরো অব ইকোনমিক রিসার্চ (এনবিইআর) এবং অর্থমিতিক সমাজের (ইকোনোমেট্রিক সোসাইটি) সদস্য। "স্থিতিশীল বরাদ্দ ও বাজার ব্যবস্থাপনার চর্চা তত্ত্ব"-এর জন্য তিনি অধ্যাপক লয়েড শ্যাপলির সাথে যৌথভাবে ২০১২ সালে অর্থনীতিতে নোবেল পুরস্কার লাভ করেন।

## তথ্যসূত্র

## বহিঃসংযোগ

* Alvin E. Roth at Harvard Business School
* Compilation of research and press coverage at Al Roth's game theory, experimental economics, and market design page.

বিষয়শ্রেণী:১৯৫১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন নোবেল বিজয়ী
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:পিটসবার্গ বিশ্ববিদ্যালয়ের শিক্ষক
বিষয়শ্রেণী:২০শ শতাব্দীর মার্কিন লেখক
বিষয়শ্রেণী:২১শ শতাব্দীর মার্কিন ইহুদি
বিষয়শ্রেণী:২১শ শতাব্দীর মার্কিন অর্থনীতিবিদ
বিষয়শ্রেণী:মার্কিন অর্থনীতিবিদ
বিষয়শ্রেণী:নোবেল বিজয়ী অর্থনীতিবিদ
বিষয়শ্রেণী:স্ট্যানফোর্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইউনিভার্সিটি অব ইলিনয় অ্যাট আর্বানা-শ্যাম্পেইনের শিক্ষক
বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর মার্কিন অর্থনীতিবিদ
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:ইলিনয় বিশ্ববিদ্যালয়ের অনুষদ
বিষয়শ্রেণী:২১শ শতাব্দীর মার্কিন অ-কল্পকাহিনী লেখক
আইজাক বাশেভিস সিঙ্গার

**আইজাক বাশেভিস সিঙ্গার** (; ২১ নভেম্বর, ১৯০২ – ,২৪ জুলাই, ১৯৯১) পোলিশ বংশোদ্ভূত আমেরিকান-ইহুদি সাহিত্যিক। তার প্রকৃত পোলিশ নাম আইজান সিঙ্গার (Izaak Zynger)। তার মায়ের নাম থেকে *বাশেভিস* অংশটুকু নিয়ে তিনি বর্তমান *আইজাক বাশেভিস সিঙ্গার* নামে পরিচিত। ইদ্দিশ সাহিত্য আন্দোলনের তিনি অন্যতম গুরুত্বপূর্ণ ব্যক্তিত্ব। ১৯৭৮ সালে তিনি সাহিত্যে নোবেল পুরস্কার লাভ করেন। তার অন্যতম সাহিত্যকর্মের মধ্যে রয়েছে তার শৈশবের আত্মজীবনী *[[আ ডে অব প্লেজার: স্টোরিস অফ আ বয় গ্রোইং আপ ইন ওয়ারসো]]*, *[[দ্য ম্যাজিশিয়ান অব লুবলিন]]*, *[[আ ক্রাউন অব ফেদার অ্যান্ড আদার স্টোরিস]]* ইত্যাদি।

## তথ্যসূত্র

## বহিঃসংযোগ

* Isaac Bashevis Singer at FSG
* 1978 Nobel Prize in Literature 
* Nobel biography 
* http://www.pbs.org/wnet/americanmasters/database/singer_i.html
* Singer page at Library of America
* ''The Paris Review'' Interview with Isaac Bashevis Singer 
* Isaac Bashevis Singer Collection at the Harry Ransom Center at The University of Texas at Austin
* B. Singer: A Life''
* Singer's Artists
* Zlateh the Goat and Other Stories

বিষয়শ্রেণী:পোল্যান্ডীয় সাহিত্যিক
বিষয়শ্রেণী:নোবেল বিজয়ী সাহিত্যিক
বিষয়শ্রেণী:১৯০২-এ জন্ম
বিষয়শ্রেণী:১৯৯১-এ মৃত্যু
বিষয়শ্রেণী:মার্কিন আত্মজীবনীকার
বিষয়শ্রেণী:২০শ শতাব্দীর স্মৃতিকথাকার
বিষয়শ্রেণী:১৯০৩-এ জন্ম
বিষয়শ্রেণী:২০শ শতাব্দীর মার্কিন নাট্যকার
বিষয়শ্রেণী:২০শ শতাব্দীর মার্কিন পুরুষ লেখক
বিষয়শ্রেণী:২০শ শতাব্দীর মার্কিন স্মৃতিকথাকার
বিষয়শ্রেণী:২০শ শতাব্দীর মার্কিন ঔপন্যাসিক
বিষয়শ্রেণী:২০শ শতাব্দীর মার্কিন ছোটগল্পকার
বিষয়শ্রেণী:২০শ শতাব্দীর অনুবাদক
বিষয়শ্রেণী:মার্কিন পুরুষ ঔপন্যাসিক
বিষয়শ্রেণী:মার্কিন পুরুষ ছোটগল্পকার
বিষয়শ্রেণী:মার্কিন নোবেল বিজয়ী
বিষয়শ্রেণী:পোলীয় ইহুদি বংশোদ্ভূত মার্কিন ব্যক্তি
বিষয়শ্রেণী:জাদুবাস্তবতাবাদ লেখক
বিষয়শ্রেণী:আমেরিকান অ্যাকাডেমি অব আর্টস অ্যান্ড লেটার্সের সদস্য
বিষয়শ্রেণী:পোলীয় নোবেল বিজয়ী
বিষয়শ্রেণী:মার্কিন পুরুষ নাট্যকার
বিষয়শ্রেণী:মার্কিন শিশুসাহিত্যিক
খন্দকার আব্দুল মজিদ উচ্চ বিদ্যালয়

**খন্দকার আব্দুল মজিদ উচ্চ বিদ্যালয়** (খ. আ. ম উচ্চ বিদ্যালয়) বাংলাদেশের সিরাজগঞ্জ জেলার অন্তর্গত উল্লাপাড়া উপজেলায় অবস্থিত। এটি ১৯৬৮ সালে প্রতিষ্ঠিত হয়। এটি উল্লাপাড়া থানা থেকে ৩ কিলোমিটার দূরে (উল্লাপাড়া রেলওয়ের স্টেশনের কাছাকাছি) অবস্থিত। খন্দকার আব্দুল মজিদ এই বিদ্যালয় প্রতিষ্ঠিত করেন।

## তথ্যসূত্র

বিষয়শ্রেণী:সিরাজগঞ্জ জেলার বিদ্যালয়
উল্লাপাড়া বিজ্ঞান কলেজ

**উল্লাপাড়া বিজ্ঞান কলেজ** বাংলাদেশের সিরাজগঞ্জ জেলার অন্তর্গত উল্লাপাড়া উপজেলায় অবস্থিত।

## ইতিহাস
এম. আকবর আলী, গণপ্রজাতন্ত্রী বাংলাদেশ সরকারের প্রাক্তন সংসদ সদস্য ১৯৯৪ সালে উল্লাপাড়া বিজ্ঞান কলেজ প্রতিষ্ঠা করেন। এটি উল্লাপাড়া পৌরসভার অন্তর্গত ঝিকিরা মহল্লায় অবস্থিত।

## প্রাতিষ্ঠানিক পরিচিতি
উল্লাপাড়া বিজ্ঞান কলেজ একটি সহশিক্ষা প্রতিষ্ঠান। কলেজ ক্যাম্পাসটি ৫ একর জায়গার উপর অবস্থিত।

### ভর্তি পরীক্ষা
ভর্তি পরীক্ষা হয়না।

### শিক্ষাক্রম
উল্লাপাড়া বিজ্ঞান কলেজের শিক্ষাক্রম বাংলাদেশের জাতীয় শিক্ষাক্রম ও পাঠ্যপুস্তক বোর্ড কর্তৃক প্রণীত পাঠ্যসূচী দ্বারা পরিচালিত হয়। ছাত্র-ছাত্রীদেরকে বাংলাদেশের সাধারণ শিক্ষার উচ্চ মাধ্যমিক পর্যায়ের জন্য অনুমোদিত চারটি বিভাগের যে কোন একটি বিভাগের অধীনে পড়াশোনা করতে হয়। বিভাগসমূহ হল - বিজ্ঞান, মানবিক, বাণিজ্য এবং ব্যবসায় প্রশাসন।

### শিক্ষাগত সাফল্য
এখান হতে প্রতি বছর বিভিন্ন উচ্চ শিক্ষা প্রতিষ্ঠানে শিক্ষার্থীরা ভর্তি হওয়ার সুজগ পায়।

## ক্যাম্পাস

### ভবন
একাডেমিক ভবন ২ টি

## ইউনিফর্ম
সাদা শার্ট,ব্লু প্যান্ট ও সাদা সু

## শিক্ষাক্রম বহির্ভূত কর্মকাণ্ড

### প্রকাশনা
উল্লাপাড়া বিজ্ঞান কলেজ প্রতি বছর একটি বার্ষিক ম্যাগাজিন প্রকাশ করে থাকে।

## তথ্যসমূহ

বিষয়শ্রেণী:সিরাজগঞ্জ জেলার মহাবিদ্যালয়
বিষয়শ্রেণী:১৯৬০-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৬০-এ পূর্ব পাকিস্তানে প্রতিষ্ঠিত
শিকারযোগ্য পাখি

[Right|thumb|[পাতি মথুরা, শিকারের জন্য এদের বিভিন্ন দেশে অবমুক্ত করা হয়েছে]]
যে সমস্ত বুনো পাখি খাদ্যের জন্য শিকার করা হয় বা শিকারের যোগ্য, তাদের **শিকারযোগ্য পাখি** বা **গেম বার্ড** বলে। বুনো এই অর্থে যে এরা গৃহপালিত নয়। এদের *গেম বার্ড* বলা হয় কারণ এদের শিকার করাটা অনেকসময় একধরনের বিনোদন হিসেবে গণ্য করা হয়। পৃথিবীর বিভিন্ন অঞ্চলে খাদ্য এবং বিনোদনের উদ্দেশ্যে পাখি শিকার করা হয়। অঞ্চল ভেদে কোন ধরনের পাখি শিকার করা যায় আর কোন ধরনের পাখি শিকার করা যায় না তা নির্ভর করে ঐ অঞ্চলে পাখির প্রাপ্যতা, বৈচিত্র্য, আঞ্চলিক স্বাদ, আবহাওয়া এবং শিকার আইনের ওপর। ইসলামে বলা হয়, 
যে সকল পাখি তার খাদ্য নখ দিয়ে ছিড়ে খায় সেইসব পাখি খাবার উপযুক্ত নয়। তবে যদি ছিড়ে না খেয়ে গিলে খায় তবে সেটা শিকার করার উপযুক্ত।

## ইতিহাস
thumb|left|খেলনা হাঁস ব্যবহার করে হাঁস শিকার। পানিতে ভাসমান হাঁসগুলো আসলে খেলনা হাঁস।
thumb|হাঁস শিকার
প্রাচীন যুগে শিকার নির্ভর মানব সমাজে মানুষ পশুপাখি শিকার করে খাদ্য হিসেবে গ্রহণ করত। শেষ বরফ যুগের ইউরোপীয় গুহাচিত্রে হাঁস শিকারের চিত্র রয়েছে। খ্রিস্টপূর্ব ১৯০০ অব্দের মিশরীয় ম্যুরালে হাঁস শিকারের চিত্র অঙ্কিত হয়েছে। পরবর্তীকালে পাখির পালক অলঙ্কার হিসেবে ব্যবহৃত হয়েছে। গৃহপালনের পর থেকে শিকারের গুরুত্ব কমে এসেছে। তবে আধুনিক যুগেও মানুষের মধ্যে শিকার স্বভাব রয়ে গেছে, মানুষ এখন শিকার করে আনন্দ উপভোগের জন্য। তবে এখনও মাংসের জন্য বা বিক্রি করার জন্য পাখি শিকার করা হয়। পালকের কিছু ব্যবহার এখনও আছে।

## শিকার কৌশল

পাখি শিকার করার কৌশল নানা রকমের। জাল পেতে, ফাঁদ পেতে শিকার ধরা হয়। আবার বাজ, ঈগল ইত্যাদি শিকারী পাখি ব্যবহার করে শিকারযোগ্য পাখি জড়ো করে ব্যস্ত রাখা হয়। তারপর গুলি করে শিকার করা হয়। আলোর ফাঁদ, চলার পথে তার বেঁধে রেখে, নিক্ষেপণযোগ্য অস্ত্র নিক্ষেপ করেও শিকার ধরা যায়। এছাড়া পোষা পাখি দিয়ে বুনো পাখি ডেকে এনে শিকার করা হয়। কুকুর দিয়ে ভূচর পাখিদের শিকার করা যায়। নকল হাঁস দিয়েও হাঁস শিকার করা যায়।

## বিভিন্ন প্রকার শিকারযোগ্য পাখি

হাঁসজাতীয় পাখিরা শিকারযোগ্য পাখিদের তালিকায় একটি বড় অংশ জুড়ে রয়েছে। এরা পরিযায়ী হয়ে এলে ঝাঁক বেঁধে আসে। ফলে জাল পেতে বা শটগানের ছররা দিয়ে একসাথে আনেক হাঁস ধরা যায়। এদের বাজারমূল্যও অনেক বেশি। অন্যান্য শিকারযোগ্য পাখিদের মধ্যে রয়েছে বনমোরগ, মথুরা, কোয়েল, তিতির, টার্কি, নাটাবটের ইত্যাদি। ফাঁদ, জাল পেতে বা গুলি করে এদের শিকার করা হয়। বুনো কবুতর, ঘুঘু ও হরিয়াল আকর্ষনীয় শিকার পাখি। এদের মাংস যথেষ্ট সুস্বাদু। এছাড়া পানকৌড়ি, বক, সারস, মানিকজোড় ইত্যাদিও শিকারযোগ্য পাখি। অন্যান্য জলচর পাখির মধ্যে কোড়া, জলমুরগি, ডাহুক, কালিম ইত্যাদি শিকার করা হয়। তবে পশ্চিমা বিশ্বে এরা শিকার পাখির অন্তর্ভুক্ত নয়। বেদে ও আদিবাসী সম্প্রদায়ের মানুষজন প্যাঁচাসহ অন্যান্য পাখি শিকার করে খাদ্যের যোগান দেয়।

## তথ্যসূত্র

## বহিঃসংযোগ
* শিকারযোগ্য পাখির আলোকচিত্র, ন্যাশনাল জিওগ্রাফিক।
* The Game Bird List
* Game Birds, Natural England.
* Migratory Game Birds, IOWA Department of Natural Resources.


বিষয়শ্রেণী:প্রাণী অনুযায়ী মাংস
বিষয়শ্রেণী:শিকার
বিষয়শ্রেণী:গৃহপালিত পাখি
বিষয়শ্রেণী:কাঠ-বহির্ভূত বনজ দ্রব্য
নাডিন গর্ডিমার

**নাডিন গর্ডিমার** (জন্ম: ২০ নভেম্বর, ১৯২৩ - মৃত্যু: ১৩ জুলাই, ২০১৪ ) নোবেলজয়ী দক্ষিণ আফ্রিকান সাহিত্যিক, রাজনৈতিক কর্মী এবং বর্ণবাদবিরোধী নেত্রী ছিলেন। তার অসামান্য মানবতাবাদী সাহিত্যকর্মের জন্য ১৯৯১ সালে তিনি সাহিত্যে নোবেল পুরস্কার এবং ১৯৭৪ সালে ম্যান বুকার পুরস্কার লাভ করেন।

নৈতিক বিষয় এবং বর্ণবাদ গর্ডিমারের রচনার একটি বড় অংশ জুড়ে রয়েছে। দক্ষিণ আফ্রিকায় বর্ণবাদী সরকারের শাসনামলে তার বার্গার্স ডটার ও *[[জুলাইস পিপল]]* উপন্যাস দু’টি নিষিদ্ধ ঘোষণা করা হয়। তৎকালীন নিষিদ্ধ আফ্রিকান ন্যাশনাল কংগ্রেস দলের সাথে তিনিও অংশগ্রহণ করেন এবং বর্ণবাদবিরোধী আন্দোলনে নেতৃত্ব দেন। এছাড়াও তিনি এইডস বিষয়ে কাজ করেছেন।

## গ্রন্থপঞ্জি

;পূর্ণাঙ্গ জীবনী
* LitWeb.net: Nadine Gordimer Biography (2003)
* Guardian Books "Author Page", with profile and links to further articles

;সমালোচনা
* Stephen Clingman, *The Novels of Nadine Gordimer: History from the Inside* (1986)
* John Cooke, *The Novels of Nadine Gordimer*
* Andrew Vogel Ettin, *Betrayals of the Body Politic: The Literary Commitments of Nadine Gordimer* (1993)
* Dominic Head, *Nadine Gordimer* (1994)
* Christopher Heywood, *Nadine Gordimer* (1983)
* Rowland Smith, editor, *Critical Essays on Nadine Gordimer* (1990)
* Barbara Temple-Thurston, *Nadine Gordimer Revisited* (1999) 
* Kathrin Wagner, *Rereading Nadine Gordimer* (1994)
* Louise Yelin, *From the Margins of Empire: Christina Stead, Doris Lessing, Nadine Gordimer* (1998)
* Nadine Gordimer's Politics. Article by Jillian Becker in Commentary, February 1992
* Index of ''New York Times'' articles on Gordimer

;ভাষণ এবং সাক্ষাৎকার
* 
* Nadine Gordimer, Nancy Topping Bazin, and Marilyn Dallman Seymour, *Conversations with Nadine Gordimer* (1990)
* Nadine Gordimer, Nobel Prize for Literature acceptance speech  (1991)

;জীবনী
* Ronald Suresh Roberts, *No Cold Kitchen: A Biography of Nadine Gordimer* (2005)
* No Cold Kitchen: A Biography of Nadine Gordimer by Ronald Suresh Roberts (STE)

;গবেষণা আর্কাইভ
* Collection Index for Nadine Gordimer Short Stories and Novel Manuscript collection, 1958-1965 (Harry Ransom Humanities Research Center, University of Texas, Austin, Texas)
* Guide to the Gordimer manuscripts, 1934-1991  (Lilly Library, Indiana University, Bloomington, Indiana)
* Nadine Gordimer Collection  at the Harry Ransom Center at the University of Texas at Austin.

## তথ্যসূত্র

বিষয়শ্রেণী:নোবেল বিজয়ী সাহিত্যিক
বিষয়শ্রেণী:১৯২৩-এ জন্ম
বিষয়শ্রেণী:২০১৪-এ মৃত্যু
বিষয়শ্রেণী:বুকার পুরস্কার বিজয়ী লেখিকা
বিষয়শ্রেণী:বুকার পুরস্কার বিজয়ী
বিষয়শ্রেণী:লেজিওঁ দনর প্রাপক
বিষয়শ্রেণী:ইহুদি লেখিকা
বিষয়শ্রেণী:দক্ষিণ আফ্রিকান নোবেল বিজয়ী
বিষয়শ্রেণী:নোবেল বিজয়ী নারী
বিষয়শ্রেণী:ইহুদি নাস্তিক
বিষয়শ্রেণী:স্প্রিংসের (গটেং) ব্যক্তিত্ব
বিষয়শ্রেণী:দক্ষিণ আফ্রিকান ইহুদি
বিষয়শ্রেণী:লিথুয়ানীয়-ইহুদি বংশোদ্ভূত দক্ষিণ আফ্রিকান
বিষয়শ্রেণী:২০শ শতাব্দীর নাট্যকার
বিষয়শ্রেণী:২০শ শতাব্দীর ছোটগল্পকার
বিষয়শ্রেণী:২১শ শতাব্দীর ছোটগল্পকার
বিষয়শ্রেণী:কলাম্বিয়া বিশ্ববিদ্যালয়ের শিক্ষক
বিষয়শ্রেণী:টরন্টো বিশ্ববিদ্যালয়ের শিক্ষক
বিষয়শ্রেণী:মার্কিন ফিলোসফিক্যাল সোসাইটির আন্তর্জাতিক সদস্য
আবদুল মান্নান (মুক্তিযোদ্ধা)

শহীদ **আবদুল মান্নান** (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। 

## জন্ম ও শিক্ষাজীবন
আবদুল মান্নানের পৈতৃক বাড়ি ব্রাহ্মণবাড়িয়া জেলার নবীনগর উপজেলার শ্যামগ্রাম ইউনিয়নের নোয়াগাঁও গ্রামে। পাঁচ ভাই চার বোনের মধ্যে তিনি ছিলেন চতুর্থ। তিনি অবিবাহিত ছিলেন। তার বাবার নাম আবদুল লতিফ এবং মায়ের নাম রাবেয়া খাতুন। 

## কর্মজীবন
আবদুল মান্নান পুলিশে চাকরি করতেন। ১৯৭১ সালে কর্মরত ছিলেন চট্টগ্রামে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে যান। পরে যুদ্ধ করেন ১ নম্বর সেক্টরের ঋষিমুখ সাবসেক্টরে। বিভিন্ন স্থানে সাহসিকতার সঙ্গে যুদ্ধ করেন। বেশির ভাগ যুদ্ধ বা অপারেশনেই তিনি অগ্রভাগে থাকতেন।

## মুক্তিযুদ্ধে ভূমিকা
১৯৭১ সালের ৬ অক্টোবর চট্টগ্রাম জেলার অন্তর্গত মদুনাঘাটে একটি অপারেশনে নেতৃত্বে ছিলেন আবদুল মান্নান। সাবস্টেশনের অবস্থান চট্টগ্রাম-কাপ্তাই সড়কের উত্তর পাশে এবং হালদা নদীর পশ্চিম পাশে। এখানে তখন তিনটি বড় ধরনের ট্রান্সফরমার ছিল। মুক্তিযুদ্ধ চলাকালে এই বিদ্যুৎকেন্দ্রে ছিল পাকিস্তানি সেনা ও কিছু রাজাকার। সব মিলিয়ে ৩০-৩৫ জন। সাবস্টেশনের চারদিকে ছিল বাংকার। রাতে আবদুল মান্নানসহ কয়েকজন মুক্তিযোদ্ধা রওনা হন লক্ষ্যস্থলে। তাদের দলনেতা ছিলেন সুলতান মাহমুদ (বীর উত্তম)। রাতে অন্ধকার তেমন গাঢ় নয়। আবছা অন্ধকারে দূরের অনেক কিছু চোখে পড়ে। তাই সবাই সতর্ক। সবার আগে একজন পথপ্রদর্শক। তার পেছনে দলনেতা ও আবদুল মান্নান। তাদের পেছনে সহযোদ্ধারা। সারিবদ্ধভাবে সবাই এগিয়ে যান। তাদের কাছে ভারী অস্ত্র মাত্র দুটি। একটি আরএল (রকেট লঞ্চার) ও একটি এলএমজি। অন্যান্য অস্ত্র এসএমজি, স্টেনগান ও রাইফেল। আর কয়েকটি হ্যান্ডগ্রেনেড। তারা সেদিন মদুনাঘাট বিদ্যুৎকেন্দ্রে (সাবস্টেশন) আক্রমণ করেন। মুক্তিযোদ্ধাদের প্রাথমিক অবস্থান ছিল মদুনাঘাটের অদূরেই। এর আগে তারা বিদ্যুৎকেন্দ্র এলাকায় রেকি করেন। নির্ধারিত দিন মধ্যরাতে তারা কেন্দ্রের ৫০-৬০ গজ দূরে অবস্থান নেন। রাত যখন তিনটা, তখন তারা আরএল দিয়ে বিদ্যুৎকেন্দ্রে কয়েকটি রকেট ছোড়েন। নির্ভুল নিশানায় সেগুলো আঘাত হানে। তিনটি ট্রান্সফরমারেই আগুন ধরে যায়।
পাকিস্তানি সেনারা সজাগই ছিল। সঙ্গে সঙ্গে তারা আক্রমণ চালায়। চারদিকের বাংকার থেকে তারা মুক্তিযোদ্ধাদের ওপর বৃষ্টির মতো গুলি শুরু করে। মুক্তিযোদ্ধারাও পাল্টা আক্রমণ করেন। গুলির খই ফোটে বিদ্যুৎকেন্দ্রে। আবদুল মান্নান ও তার সহযোদ্ধারা সাহসিকতার সঙ্গে পাকিস্তান সেনাবাহিনীর আক্রমণ মোকাবিলা করেন। তুমুল যুদ্ধের একপর্যায়ে আবদুল মান্নান হঠাৎ গুলিবিদ্ধ হয়ে মাটিতে লুটিয়ে পড়েন। তার বুকে কয়েকটি গুলি লাগে। সঙ্গে সঙ্গে নিভে যায় তার জীবনপ্রদীপ। শহীদ হন তিনি। সেদিন পাকিস্তান সেনাবাহিনীরও ব্যাপক ক্ষয়ক্ষতি হয়। মুক্তিযোদ্ধাদের পক্ষে তিনি শহীদ ও দলনেতা সুলতান মাহমুদসহ তিন-চারজন আহত হন। মদুনাঘাট বিদ্যুৎকেন্দ্র ধ্বংসের অপারেশন ছিল মুক্তিযোদ্ধাদের জন্য বিরাট এক সাফল্য। তখন এই অপারেশনের খবর স্বাধীন বাংলা বেতারসহ বিদেশি বেতার ও খবরের কাগজে ব্যাপক প্রচার পায়। অবশ্য এই সাফল্য ছিনিয়ে আনতে গিয়ে আবদুল মান্নান শহীদ হন। সহযোদ্ধারা আবদুল মান্নানের মরদেহ উদ্ধার করতে সক্ষম হলেও সমাহিত করতে পারেননি। তার মরদেহ তারা স্থানীয় গ্রামবাসীর কাছে রেখে আসেন। তারা মান্নানের মরদেহ ওই গ্রামেই সমাহিত করেন। এই সমাধি সংরক্ষিত নয়। 

## পুরস্কার ও সম্মাননা
* বীর বিক্রম

## তথ্যসূত্র

## বহিঃসংযোগ

বিষয়শ্রেণী:বীর বিক্রম
বিষয়শ্রেণী:১৯৭১-এ মৃত্যু
বিষয়শ্রেণী:১৯৭১-এ শহীদ মুক্তিযোদ্ধা
বিষয়শ্রেণী:ব্রাহ্মণবাড়িয়া জেলার ব্যক্তি
রিপাবলিক অব জামবোয়াঙ্গা

**রিপাবলিক অব জামবোয়াঙ্গা** (ইংরেজি:The Republic of Zamboanga, স্প্যানিশ:República de Zamboanga) ১৮৯৯ সালে স্প্যানিশ শাসনাধীন জামবোয়াঙ্গাতে প্রতিষ্ঠিত একটি স্বল্পমেয়াদী প্রজাতন্ত্রী।স্বল্পমেয়াদী বিপ্লবের মাধ্যমেই প্রতিষ্ঠা পায় এই দেশটি।

বিষয়শ্রেণী:প্রাক্তন প্রজাতন্ত্র
মনসুর আলী (দ্ব্যর্থতা নিরসন)

**মনসুর আলী** নামটি নিম্নের ব্যক্তিবর্গকে নির্দেশ করতে পারেঃ
* মুহাম্মদ মনসুর আলী, বাংলাদেশের সাবেক প্রধানমন্ত্রী।
* মনসুর আলি খান পাতৌদি, সাবেক ভারতীয় ক্রিকেটার।
* আল-মনসুর, দ্বিতীয় আব্বাসীয় খলিফা।
* মুহম্মদ মনসুর উদ্দিন, লোক সংগীত ও লোক সাহিত্য সংগ্রাহক।
* মনসুর আলী (বীর প্রতীক), বীর প্রতীক খেতাব প্রাপ্ত মুক্তিযোদ্ধা

## আরও দেখুন

* মুনসুর আলী, ব্রিটিশ চলচ্চিত্র পরিচালক।
* আলী মনসুর, বাংলাদেশের অভিনেতা, কাহিনীকার, চিত্রনাট্যকার, প্রযোজক ও পরিচালক ছিলেন।
সিডনি অপেরা হাউস

**সিডনি অপেরা হাউজ** () স্থায়ী অবকাঠামোবিশেষ। অস্ট্রেলিয়ার সিডনি বন্দরে এর অবস্থান। এটি নৌকার পাল আকৃতির ন্যায় দেখতে। অনেক ধরনের অনুষ্ঠান এখানে অনুষ্ঠিত হয়। বিশ্বের কোটি কোটি পর্যটকদের আকর্ষণের কেন্দ্রবিন্দু হয়েছে এই সিডনি অপেরা হাউজ। অপেরা হাউজটি মহাসাগরের এক প্রান্তে তৈরী করা হয়েছে যা দেখতে অনেকটা উপত্যকার মতো।

ইউনেস্কো বিশ্ব ঐতিহ্যের তালিকায় এটিকে ২০০৭ সালে অন্তর্ভুক্ত করে।

## ইতিহাস
বর্তমান অপেরা হাউজটি বেনেলং পয়েন্টে তৈরী করা হয়েছে যা একসময় ম্যাককুইরি বন্দর হিসেবে পরিচিত ছিল। ১৮১৭ সালে বন্দরটি প্রতিষ্ঠিত হয় ও ১৯০১ সালে বিলুপ্ত করা হয়। ১০ আগস্ট, ১৯০২ সালে ম্যাককুইরি বন্দরে ট্রাম রক্ষণাগার তৈরী করে ১৯৫৮ সালে ভেঙ্গে ফেলা হয়। এই একই জায়গায় ১৯৫৯ সালে সিডনি অপেরা হাউজের নির্মাণ কাজ শুরু হয়।

জান আডজেন নামীয় ড্যানিশ স্থাপত্যবিদ সিডনি অপেরা হাউজের নকশা প্রণয়ন করেন। ১৯৫৭ সালে তিনি অপ্রত্যাশিত ও বিতর্কিতভাবে নকশা প্রতিযোগিতায় বিজয়ী হন। পুরস্কারের মূল্যমান ছিল £৫,০০০। ১৯৫৭ সালে প্রকল্পের তত্ত্বাবধান ও সহায়তার জন্য সিডনিতে আসেন। ফেব্রুয়ারি, ১৯৬৩ সালে তিনি সিডনিতে তার অফিস স্থানান্তরিত করেন। ফেব্রুয়ারি, ১৯৬৬ সালে আডজেন প্রকল্পের কাজ ফেলে রেখে চলে যান। এর প্রধান কারণ ছিল সরকারের অর্থ প্রদানে অস্বীকৃতি। ২০০১ সালে আডজেন অস্ট্রেলিয়ায় আমন্ত্রিত হয়ে অবকাঠামোটির নকশাকে পরিবর্তন করে প্রকৃত অবস্থায় ফিরিয়ে আনেন।

১৯৫৭ সালে অপেরা হাউজের প্রকৃত নির্মাণ ব্যয় ছিল £৩,৫০০,০০০ ($৭ মিলিয়ন)। সরকার থেকে ২৬ জানুয়ারি, ১৯৬৩ তারিখের অস্ট্রেলিয়া দিবসে নির্মাণ কাজ শেষের ঘোষণা দেয়া হয়। কিন্তু প্রকল্পটি দশ বছর বিলম্বিত হওয়ায় অতিরিক্ত অর্থ মাশুল গুণতে হয় এবং তা শেষ করতে চৌদ্দগুণেরও অতিরিক্ত অর্থ সরকার পক্ষ থেকে সরবরাহ করতে হয়।

## উদ্বোধন
অস্ট্রেলিয়ার রাণী দ্বিতীয় এলিজাবেথ ২০ অক্টোবর, ১৯৭৩ সালে আধুনিক স্থাপত্যকলার অন্যতম পদচিহ্ন সিডনি অপেরা হাউজ আনুষ্ঠানিকভাবে উদ্বোধন করেন। বিপুলসংখ্যক আগ্রহী জনতা এতে উপস্থিত ছিলেন। কিন্তু সিডনি অপেরা হাউজের নকশাকার জান আডজেনকে অনুষ্ঠানে আমন্ত্রণ জানানো হয়নি। এমনকি কোথাও তার নাম পর্যন্ত উল্লেখ করা হয়নি। উদ্বোধনী অনুষ্ঠানটি সরাসরি টেলিভিশনের পর্দায় দেখানো হয়। আতশবাজি ফোটানো হয় এবং বিথোভেনের ৯নং সিম্ফনী পরিবেশন করা হয়।

## তথ্যসূত্র

বিষয়শ্রেণী:অস্ট্রেলিয়ার দর্শনীয় স্থান
বিষয়শ্রেণী:স্থাপত্য
বিষয়শ্রেণী:কনসার্ট হল